ভেঙ্কটেশকে পোর্ট ট্রাস্টের জমি ছাড়ার নির্দেশ দিল কলকাতা হাইকোর্ট। এদিন ভেঙ্কটেশের তরফে বলা হয়, অফিস এলাকা ছেড়ে দিতে প্রস্তুত তারা। তবে, গোটা এলাকা ছাড়ার জন্য আরও ৩ মাস অতিরিক্ত সময় চায় তারা। তবে আংশিক নয়, সম্পূর্ণ জমি ছাড়ার পাল্টা আর্জি জানানো হয় বন্দরের তরফে।
 ওয়েব ডেস্ক: ভেঙ্কটেশকে পোর্ট ট্রাস্টের জমি ছাড়ার নির্দেশ দিল কলকাতা হাইকোর্ট। এদিন ভেঙ্কটেশের তরফে বলা হয়, অফিস এলাকা ছেড়ে দিতে প্রস্তুত তারা। তবে, গোটা এলাকা ছাড়ার জন্য আরও ৩ মাস অতিরিক্ত সময় চায় তারা। তবে আংশিক নয়, সম্পূর্ণ জমি ছাড়ার পাল্টা আর্জি জানানো হয় বন্দরের তরফে। এরপরই ১৬ই নভেম্বরের মধ্যে গোটা জমি ছাড়ার জন্য ভেঙ্কটেশকে নির্দেশ দেন বিচারপতি দীপঙ্কর দত্ত। পাশাপাশি জমি ছাড়ার পর যাতে ফের বেদখল না হয়ে যায় তার জন্য ওই এলাকায় পুলিসি নিরাপত্তা নির্দিষ্ট করার জন্য তারাতলা পুলিসকেও নির্দেশ দেয় আদালত। তারাতলায় পোর্টের বেদখল হওয়া জমি জরিপ সংক্রান্ত বিস্তারিত রিপোর্ট আজ আদালতে জমা দেয় বন্দর কর্তৃপক্ষ। সেই রিপোর্টের ভিত্তিতেই জবরদখল মামলার পরবর্তী শুনানি শুরু হয়।